Галина Златина
Лятна буря

chitanka.info

Бурята насред гората,

спря, приседна на тревата

и започна да пресмята:

„Днес обрулих оня орех,

куп пране в калта съборих

и… какво ли още сторих?

Ех, преди по-млада бях

и където се явях,

винаги вселявах страх.

С рев връхлитах над селата,

керемидите премятах

и ги чупех на земята.

Остарявам ли? Не знам.

Ала вече ме е срам,

че полюшвам се едвам.

Че онуй момче в полето

вместо да го бутна — ето —

аз… помилвах му лицето.“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.